**Dôvodová správa**

**Všeobecná časť**

Ministerstvo pôdohospodárstva a rozvoja vidieka Slovenskej republiky (ďalej len „ministerstvo“) vypracovalo v spolupráci so Štátnou veterinárnou a potravinovou správou návrh nariadenia vlády Slovenskej republiky, ktorým sa mení nariadenie vlády Slovenskej republiky č. 367/2007 Z. z. o opatreniach na kontrolu moru hydiny ako iniciatívny návrh na základe § 2 ods. 1 písm. k) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky v znení zákona č. 207/2002 Z. z.

Potreba predloženia návrhu nariadenia vyplynula z vydania korigenda k Smernici Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (ďalej len „smernica“) uverejneného v Úradnom vestníku EÚ L 137, dňa 4. júna 2015. Korigendum smernice sa týka zmeny odkazov v prílohe č. IX ods. 5 písm. c) bode ii), a to náhrady vnútorného odkazu „v písmene a) odseku 2 v písm. a) odseku 3 alebo v písm. a) odseku 4;“ na odkaz „v odseku 3 písm. a)“ v prípade požiadaviek na pohyb hydiny alebo iného vtáctva žijúceho v zajatí a hydinových výrobkov uplatniteľné vo vzťahu k núdzovému očkovaniu.

V predloženom návrhu nariadenia vlády má dôjsť k zmene vnútorného odkazu v prílohe č. 7, to znamená, že v prípade pohybu živej hydiny alebo iného vtáctva žijúceho v zajatí a vajec z chovov v rámci oblasti očkovania do chovu mimo oblasti očkovania pre jednodňové kurčatá sa budú uplatňovať ustanovenia uvedené v prílohe č. 7 so zmeneným odkazom už len na bod 3 písm. a) tejto prílohy.

Napriek tomu, že v aktuálnom znení prílohy č. 7 nariadenia vlády č. 367/2007 Z. z. sa odkazuje na viacero ustanovení, návrhom nariadenia sa docieli len technické zjednodušenie textu. Z vecného hľadiska sa obsah nariadenia č. 367/2007 Z. z. po novelizácii nezmení.

V predloženom návrhu nariadenia vlády Slovenskej republiky má dôjsť ku korekcii nariadenia vlády Slovenskej republiky č. 367/2007 Z. z., ktoré smernicu transponovalo. K zmene dôjde v prílohe č. 7 piatom bode písmene c) druhom bode, kde sa bude odkazovať už len na tretí bod písm. a) nariadenia vlády Slovenskej republiky č. 367/2007 Z. z.. To znamená, že v prípade pohybu živej hydiny alebo iného vtáctva žijúceho v zajatí a vajec z chovov v rámci oblasti očkovania do chovu mimo oblasti očkovania pre jednodňové kurčatá sa budú uplatňovať ustanovenia uvedené v prílohe č. 7 piatom bode písm. c) druhom bode so zmeneným odkazom už len na tretí bod písm. a) tejto prílohy.

Ministerstvo financií Slovenskej republiky vzalo na vedomie, že návrh nemá vplyv na rozpočet verejnej správy.

**DOLOŽKA ZĽUČITEĽNOSTI**

**s právom Európskej únie**

**1. Predkladateľ právneho predpisu**: Ministerstvo pôdohospodárstva a rozvoja vidieka Slovenskej republiky

**2. Názov návrhu právneho predpisu**: Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 367/2007 Z. z. o opatreniach na kontrolu moru hydiny

**3. Problematika návrhu právneho predpisu:**

a) je upravená v práve Európskej únie

- *primárnom*

Zmluva o fungovaní Európskej únie

– Hlava III – Poľnohospodárstvo a rybné hospodárstvo

– Hlava VII – Kapitola 3 – Aproximácia práva

– Hlava XIV – Verejné zdravie.

- *sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)*

1. legislatívne akty

Smernica Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (Ú. v. EÚ L 10, 14. 1. 2006) v platnom znení,

Smernica Rady 2008/73/ES z 15. júla 2008, ktorou sa zjednodušujú postupy zostavovania zoznamov a uverejňovania informácií vo veterinárnej a zootechnickej oblasti a ktorou sa menia a dopĺňajú smernice 64/432/EHS, 77/504/EHS, 88/407/EHS, 88/661/EHS, 89/361/EHS, 89/556/EHS, 90/426/EHS, 90/427/EHS, 90/428/EHS, 90/429/EHS, 90/539/EHS, 91/68/EHS, 91/496/EHS, 92/35/EHS, 92/65/EHS, 92/66/EHS, 92/119/EHS, 94/28/ES, 2000/75/ES, rozhodnutie 2000/258/ES a smernice 2001/89/ES, 2002/60/ES a 2005/94/ES (Ú. v. ES L 219, 14.8.2008)

2. nelegislatívne akty

- *sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)*

b) nie je obsiahnutá v judikatúre Súdneho dvora Európskej únie.

**4. Záväzky Slovenskej republiky vo vzťahu k Európskej únii:**

a) lehota na prebratie smernice alebo lehota na implementáciu nariadenia alebo rozhodnutia

bezpredmetné

b) lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov

bezpredmetné

c) informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie

Proti Slovenskej republike nebolo začaté uvedené konanie.

d) informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia

Zákon č. 391/2009 Z. z.

Zákon 39/2007 Z. z.

**5. Stupeň zlučiteľnosti návrhu právneho predpisu s právom Európskej únie:**

Stupeň zlučiteľnosti - úplný

**6. Gestor a spolupracujúce rezorty:**

Ministerstvo pôdohospodárstva a rozvoja vidieka Slovenskej republiky

**Doložka**

**vybraných vplyvov**

**A.1. Názov materiálu:** Návrh nariadenia vlády Slovenskej republiky, ktorým sa mení nariadenie vlády Slovenskej republiky č. 367/2007 Z. z. o opatreniach na kontrolu moru hydiny

**Termín začatia a ukončenia PPK:** -

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? |  | x |  |
| 3. Sociálne vplyvy |  | x |  |
| – vplyvy na hospodárenie obyvateľstva, |  |  |  |
| – sociálnu exklúziu, |  |  |  |
| – rovnosť príležitostí a rodovú rovnosť a vplyvy na zamestnanosť |  |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

Bezpredmetné.

**A.4. Alternatívne riešenia**

Bezpredmetné.

**A.5. Stanovisko gestorov**

Bezpredmetné.

**Osobitná časť**

**K Čl. I**

**K bodom 1 a 3**

Legislatívno-technická úprava. Do transpozičnej prílohy k nariadeniu vlády Slovenskej republiky č. 367/2007 Z. z. sa dopĺňa smernica 2008/73/ES, ktorá je už vykonávaná zákonom č. 391/2009 Z. z. a zákonom 39/2007 Z. z.

**K bodu 2**

Korigendum k smernici 2005/94/ES mení ustanovenie ods. 5 písm. c) pododseku ii) prílohy IX tak, že sa z neho vypúšťa odkaz na odsek 2 a na odsek 4 písm. a), nakoľko podmienky uvedené v týchto ustanoveniach sú už obsiahnuté v prílohe IX ods. 3 písm. a). Z uvedeného dôvodu sa návrhom nariadenia vlády mení príloha č. 7 bod 5 písm. c) bod 2 tak, že sa z tohto ustanovenia vypúšťajú odkazy na podmienky podľa prílohy č. 7 bodu 4 písm. a) a bodu 5 písm. a), ktoré sú rovnako ustanovené v bode 3 písm. a).

**K čl. II**

Dátum nadobudnutia účinnosti sa navrhuje na 1. októbra 2015 v závislosti od trvania legislatívneho procesu.